**Тақырыбы: Алтын күз**

**Мақсаты:**1) Алтын күз мерекесін өткізу.  
2)Күз туралы түсініктерін кеңейту.  
3)Табиғатты қорғауға тәрбиелеу.  
**Көрнекілігі:** «Алтын күз» жазуы бар қағаз, әр түрлі суреттер, үнтаспа т.б.  
**Барысы:‘(Музыка ойнайды оқушылар ішке кіреді**)

**Тәрбиеші:** Келді міне алтын күз,  
                     Сары шашты жарқын жүз.  
                      Мол өнімді ісімен  
                      Таңдандырып халқын күз.  
                       Армысыздар ағайын!

Сәлеметсіздерме, қадірлі  қонақтар! Бүгінгі берекелдіде, ырысты алтын күз құрметіне арналған мерекемізді бастаймыз

**Ермек:**         Тоңазып атырап,  
              Көп жеміс піседі.  
              Сарғайып жапырақ,  
             Саудырап түседі.

**Адилет:**       Аспанды сұрғылт бұлт,  
             Жан-жақтан жабады.  
             Күн бірте суытып,  
             Жауын көп жауады.

**Жигер:** Көк майсалы көрікті,  
           Алқаптағы көп егін.  
             Бұл күндері киіпті,  
             Сары жібек көйлегін.

**Рамазан:**     Ағаштардан жамырап,  
             Ұшты кенет жапырақ.  
             Ой, алақай, тамаша,  
           Шашу шашты жапырақ!  
**Ән «Балақан» Тәрбиеші**.: Жарайсыңдар балалар!          - Ал, балалар, балалар Енді бері қараңдар.  
Бізге қонақ келмекші Сендерді бір көрмекші.  Әуелі жұмбақ жасырам,  
 Қулығымды асырам.  
 Таба алсаңдар шешімін,                                       Қонағымды дәл ортаға шақырам.  
**Жұмбақ:**   Жиып-теріп болатын,  
              Қамбаға астық толатын.  
              Қызыл қырман ойнайтын,  
              Қай мезгіл деп ойлайсың?  
Дұрыс, күз мезгілі.  Ал, күзде табиғатта қандай өзгерістер болады екен?  
(Балалардың жауабы).  
Өте жақсы. Ендеше, уәде еткенімдей ортаға қонағымыз – Алтын күзді шақырайық!  
**(Музыка ойнап, ішке Алтын күз келіп кіреді).  
Алтын күз**: Сәлеметсіздерме, балалар!  
         Сәлеметсіздерме ме, қонақтар!  
           Мен – Алтын күзбін!   
           Жайдары ,жарқын жүзбін Қонаққа келдім сендерге Сәбіз, картоп, тәтті алма!  
 Оған достым таңқалма! Жапырақтар сиқырлы,  
 Ойын ойнар түр-түрлі!  
 **Тәрбиеші**: Рахмет, саған Алтын күз! Қабылалдық сыйды біз Бізбен бірге болыңыз!  
Ал, ендеше, балалар, бекер қарап тұрмаңдар.  
Жапырақпен сиқырлы, ойынды тез ойнаңдар.

**(Ойын «Кім тез жапырақтарды жинайды?»).**Ойыннан соң **Алтын күз:**

Жарайсыңдар, балалар!  
Тағы қандай өнер бар?  
**Тәрбиеші:** Күзде өздері пісетін, тамаққа кептүсетін ,

 Мақтанбақшы сендерге ,

Көкөністер сан түрлі!  
( Ортаға«көкөністер»шығып, өздері туралы тақпақтар оқиды).  
**Пияз Айида**:

 Асханадан шықпаймын,  
 Атым - пияз, бұқпаймын.  
 Көзден жасты шығарам, Тұмаудан бірақ сақтаймын!

**Қызанақ Інжу:**

Талшыбығым бұралып,  
 Бақшаларда қызарып.  Тұрған ол мен- қызанақ,  
  Күнге қарап ұялып!

**Картоп Арина**:

  Картоп- біздің атымыз,  
  Жер астында жатырмыз.  
  Бір тамырдан тараған,  
  Ағайынбыз бәріміз!

**Сәбіз Ақниет:**

Өсіретін бойыңды**,**Дамытатын ойыңды.  
Қоянға да азықпыз,

 Сәбіздерміз жазықсыз!  
**Алтын күз:**  Бәрекелді, керемет!

**Тәрбиеші**: Алтын күз, біздің балалар көкөністерді жемістерден қалай тез ажырата алатынын білесіз бе?  
**Алтын күз**: Білмейді екем...  
 **Тәрбиеші:** Ендеше тамашалаңыз**.**

**( Ойын  «Көкөністерді, жемістерді пішінінен ажырат»).**  
 **Тәрбиеші:**: Жарайсыңдар, балалар! Көрдіңізбе, Алтын күз, біздің балалар қандай епті, жылдам. Олар сізге **« Қуырмаш биін»**билеп бермекші.  
 **Алтын күз:** Өте жақсы биледіңдер, рахмет, балалар! Қандай керемет! Қандай ақылды балаларсыңдар!  
Көктемде көшет отырғызсаңдар, күзде жемісін жейсіңдер. Адам ағзасына қажетті дәрумендер жемістермен көкөністерде көптеп табылады. Сондықтанда күнделікті жеп тұрыңдар.  
**Тәрбиеші:** Алтын күз, біздің қыздарымыз күздік киім үлгілерін көрсетпекші. Солай ғой, қыздар?! Ендеше«Алтын күз-2016»топтамасын ортаға шақырамыз! Қарсы алыңыздар!(**музыка ойнайды**)  
(Ортаға киімдер киген қыздар, ұлдар шығып киім үлгілерін көрсетеді).  
**Алтын күз:** Керемет! Қандай әдемі! Балақайлар

**Жүргізуші:** Қарсы алайық бәріміз,  
                    Жасымыз бен кәріміз.  
                     Қырдан кепті қыдырып,  
                    Алтын күз бізге нұр төгіп

 Жетті желмен алтын күз,  
 Жеміс жинау салтымыз  
 Жиып-теріп болған соң

Той жасайды халқымыз,  
 Мол өнімді жинаймыз  
 Елге бәрін сыйлаймыз

Ұшты кенет жапырақ.   
 Ой ,алақай, тамаша,   
 Шашу шашты жапырақ!

Балалар бізге қонақ келе жатқан сияқты.Ол кім болды екен?

**(музыкамен Күз ханшайымы кіреді)**

**Күз ханшайымы:**  Сәлем менің достарым,  
                                Өмірге көп қосқаным,  
                               Күз сыйлығын алыңдар  
                               Сыйлығына қаныңдар.  
                               Молшылыққа кенеліп,  
                              Шаттық әнге салыңдар.

**Тәрбиеші:**Сәлеметсіз бе, Күз ханшайымы! Біздің балалар сізді асыға күтті.

**Күз ханшайымы**: Рахмет, менің достарым! Ал, мен сендерге жұмбақ ала келдім.

1.Бұтақта ілініп тұрамын,

Піскенде себетке құладым.(**Жеміс)**

2. Ашулы қонақ бұл анық,

Тонын шешсе жыладық. **(Пияз)**

3. Өсірер тың дала,

Көшірер қамбаға.

Айналар ұңға да

Айналар нанға да.**(Бидай)**

**4.**Сырты қатты,

Іші тәтті. **(Қарбыз)**

5. Өсірдім ұлпа қар,

Шешуін кім табар.**(Мақта)**

**Тәрбиеші:** Күз ханшайымы, біздің балалар, егін және күз жайлы мақал- мәтелдер біледі.

**1 Рамазан.**.Екпей егін шықпас , Үйренбей білім жұқпас . , **2.Адилет.** Жердің сәні егін , Ердің сәні білім.

**3**.  **Ермек** Егіндікті күз суар, Күз суарсаң, жүз суар.  **4.Жигер.** Арпа, бидай ас екен ,Алтын күміс тас екен.

**5Айида.** Не ексен соны орасың

**6.Інжу** Жері байдың – елі бай

**Күз ханшайымы**: --- Бәрекелді, керемет

**Көрініс: « Қайдан келдің, бауырсақ?»**

Дастарханда шашылып,  
Жатты аппақ бауырсақ.  
Бауырсаққа қызығып,  
Қарап тұрып көзін сап:  
— Қайдан келдің, бауырсақ? – деп сұрады қуыршақ.  
— Дүкеннен келдім нан сатқан, деді оған бауырсақ.  
— Дүкенге келдің қай жақтан?  
— Наубайдан келдім нан жапқан.  
— Наубайға келдің қай жақтан?  
— Диірменнен келдім ұн тартқан.  
— Диірменге келдің қай жақтан?  
— Даладан келдім кең жатқан.

**ОЙЫН «Көкөністер мен жемістерді себетке жинап ал!»**

Ортада шеңбер ішінде көкөністер мен жемістер аралас жатады. Қарама қарсы балалар екі командаға 4 баладан бөлініп тұрады. Қолдарында себеттер. 1,2,3 дегенде бір-бірден барып өз заттарын жинайды**. Музыка** тоқтағанда ойын аяқталады. Кім көп жинаса сол команда жеңеді. **Күз ханшайымы:** Керемет! Қандай жылдам балалар! Ал енді бізге бір тамаша ән салып беріңдер! Оқушылар «.Алтын күз» әнін орындайды. **Алтын күз бен Күз ханшайымы бірге айтады: Біз енді кетейік, келесі кездескенше сау болыңдар!**  
**Тәрбиеші:** Құрметті қонақтар, ата-аналар бүгінгі «Алтын күз, әсем айналам, Еліне береке сыйлаған» - атты ертеңгілігімізді аяқтай отырып, күз берекелі, астықты болсын демекпіз.

**Сөз кезегі мектеп директоры М.Ф.Федянинаға беріледі**

**Сөз кезегі Ата-аналарға беріледі**